[{"text_idx": "#000004", "text": "Fe lwyddodd Y Fflint i ennill eu ge\u0302m gyntaf yn o\u0302l yn yr uwch gynghrair ddydd Sadwrn diwethaf, Nathan Craig yn rhwydo cic-rydd mewn buddugoliaeth 1-0 dros Y Drenewydd."}, {"text_idx": "#000005", "text": "Dyw\u2019r clybiau heb gwrdd yn y gynghrair ar Goedlan y Parc ers 1997, buddugoliaeth i\u2019r ti\u0302m cartref gyda Gavin Allen yn sgorio i Aberystwyth."}, {"text_idx": "#000007", "text": "Bydd Gavin Chesterfield yn gobeithio am well dydd Sadwrn, yn enwedig os yw\u2019r clwb yn gobeithio brwydro am le yn Ewrop eto\u2019r tymor hwn."}, {"text_idx": "#000009", "text": "Caernarfon yn eistedd ar frig y gynghrair ar o\u0302l dechrau diguro i\u2019r tymor, ge\u0302m gyfartal ar Yr Oval (1-1) v Pen-y-bont a buddugoliaeth dda oddi cartref ar Barc Latham (2-3) v Y Drenewydd."}, {"text_idx": "#000015", "text": "Rhaid oedd aros tan eu taith i Gyncoed i wynebu Met Caerdydd nos Fawrth er mwyn dechrau eu hymgyrch, gan ddychwelyd o\u2019r brifddinas gyda phwynt yn dilyn ge\u0302m ddi-sgo\u0302r."}, {"text_idx": "#000021", "text": "Er y dechrau da yn y gynghrair, cafodd Y Seintiau siom yng nghanol wythnos gan golli ar giciau o\u2019r smotyn yn erbyn B36 Torshavn yn ail rownd ragbrofol Cynghrair Europa."}, {"text_idx": "#000022", "text": "Mae\u2019r Myfyrwyr wedi cael dechrau da i\u2019r tymor, ennill 2-3 ar Goedlan y Parc v Aberystwyth ar o\u0302l bod ar ei hol hi."}, {"text_idx": "#000023", "text": "Sgoriodd Oliver Hulbert ddwy yn ei ymddangosiad cyntaf dros y Myfyrwyr yn y ar o\u0302l arwyddo ar fenthyg o Bristol Rovers."}, {"text_idx": "#000027", "text": "Roedd Cei Connah hefyd yn cystadlu yn ail rownd ragbrofol Cynghrair Europa nos Iau, ond colli gyda chic ola\u2019r ge\u0302m oedd eu hanes yn erbyn Dinamo Tbilisi.\nConnor Roberts yn troseddu yn y cwrt a Giorgi Gabedava yn rhwydo o\u2019r smotyn gan dorri calonnau\u2019r Nomadiaid."}, {"text_idx": "#000028", "text": "Dechrau da i Ben-y-bont ar ddiwrnod agoriadol y tymor gyda Mael Davies yn sgorio ar ei ymddangosiad cyntaf i\u2019r clwb gyda\u2019r ti\u0302m yn sicrhau pwynt ar yr Oval mewn ge\u0302m gyfartal 1-1 yn erbyn Caernarfon."}, {"text_idx": "#000029", "text": "Cafodd ti\u0302m Rhys Griffiths ge\u0302m gyfartal 1-1 yn erbyn Aberystwyth yn stadiwm SDM Glass, ergyd nerthol Nathan Wood o du allan i\u2019r cwrt cosbi yn agor y sgorio."}, {"text_idx": "#000033", "text": "Cafodd Y Bala ge\u0302m gyfartal yng nghartref y pencampwyr Cei Connah yn eu ge\u0302m agoriadol o\u2019r tymor ar o\u0302l bod ar y blaen am dros awr ond i Sameron Dool sgorio yn eiliadau ola\u2019r ge\u0302m."}, {"text_idx": "#000035", "text": "Dyw Derwyddon heb chwarae ge\u0302m eto ar o\u0302l i\u2019w gemau cael eu gohirio \u2013 gyda\u2019r gynghrair yn datgan fod y clwb heb lwyddo i gydymffurfio a chanllawiau Covid."}, {"text_idx": "#000036", "text": "Bruno Lopes yw rheolwr newydd Derwyddon Cefn yn dilyn cyfnod byr Stuart Gelling gyda\u2019r clwb, gyda\u2019r clwb yn gorffen yn 8fed yn y Cymru Premier tymor diwethaf."}]